ellaskÃ³li LogoHönnun og smíði

KENNSLUyfirlit, 2024-2025

FELLASKÓLI - NORÐURFELLI 17 - 19, 111 REYKJAVÍK

# Bekkur: 8. bekkur

# Námsgrein: Hönnun og smíði

# Kennari*:* Daníel Guðjónsson

# Önn*:* Haustönn/vorönn

# Markmið: Í námsgreininni hönnun og smíði öðlast nemandinn færni í að nota margskonar efnivið og eykur færni sína og kunnáttu til þess að hanna og búa til hluti. Hönnun felur í sér að einstaklingur mótar og ákveður útlit og uppbyggingu hlutar á eigin hátt. Við hönnun á sér stað mat innra með einstaklingnum sem þroskar tilfinningu hans fyrir gildi hluta og umhverfis. Smíðin þroskar hins vegar verkfærni og verkkunnáttu og gerir nemandann sjálfstæðan í verki. Nemandinn öðlast þannig skilning á hvernig verk eru brotin upp í verkþætti sem er undirstaða verkskilnings, skipulags og verkaskiptingar. Hönnun og smíði sameinar hug og hönd, hugsun og framkvæmd og veitir því tækifæri til að þroska frumkvæði og sköpunarmátt nemandans á meðvitaðan og markvissan hátt.

## Námsgögn:

Verkefni frá kennara

Bækur um hönnun og smíði

Verkfæri og smíðaefni sem nemandinn notar í smíðastofunni.

# Lykilhæfni:

Leitast er við að hafa hina sex grunnþætti menntunar að leiðarljósi. Þeir eru læsi, lýðræði og mannréttindi, sköpun, heilbrigði og velferð, sjálfbærni og jafnrétti. Einnig er reynt að styðja við menntagildi lykilhæfni sem felst meðal annars í að styðja við sjálfsvitund og samskiptahæfni nemandans.

Áhersla er lögð á að nemandi öðlist eftirfarandi lykilhæfni.

* Að geti tjáð hugsanir sínar, hugmyndir og tilfinningar á skipulegan, skýran og viðeigandi hátt.
* Að geti beitt mismunandi sjónarhornum, gagnrýnni hugsun við mótun og miðlun viðfangsefna á skapandi hátt.
* Að geti tekið frumkvæði í námi sínu og verið sjálfstæður og ábyrgur í vinnubrögðum.
* Að geti gert sér grein fyrir hvernig hann nýtir styrkleika sína og hefur skýra sjálfsmynd.
* Að geti unnið með öðrum og tekið á jákvæðan hátt þátt í samskiptum og lagt sitt af mörkum í uppbyggilegu samstarfi sem tengist námi og félagsstarfi innan skóla.
* Að geti sett sér raunhæf markmið um frammistöðu og framvindu eigin náms, unnið eftir þeim og lagt mat á hvernig til hefur tekist.
* Að geti tekið leiðsögn og gagnrýni á uppbyggilegan hátt og að sama skapi sett eigin gagnrýni uppbyggilega fram.

## Hæfniviðmið / matsviðmið:

Til hliðsjónar og viðmiðunar er farið eftir þeim hæfniþáttum sem skilgreindir eru fyrir námssvið list- og verkgreina í heild og hæfniþáttum eins og þeir eru skilgreindir sérstaklega fyrir hönnun og smíði.

Áhersla er lögð á að nemandi öðlist eftirfarandi hæfni.

* Gert sér grein fyrir hvort og hvernig hægt er að endurnýja ýmsa hluti til að lengja líftíma þeirra.
* Sagt frá mikilvægi verkþekkingar í nútíma samfélagi.
* Valið aðferðir, efni og verkfæri við hæfi og sýnt rétta og ábyrga notkun verkfæra.
* [Útskýrt hugmyndir sínar fríhendis- og með grunnteikningu.](https://im.infomentor.is/Assessment/ManageMatrixTemplate/ViewMatrixTemplate/471487)
* [Hannað verkefni út frá efni, fagurfræði, tækni, umhverfi, notkun og endingu.](https://im.infomentor.is/Assessment/ManageMatrixTemplate/ViewMatrixTemplate/471487)
* [Framkvæmt flóknari samsetningar, s.s. samlímingu, töppun og skrúfun.](https://im.infomentor.is/Assessment/ManageMatrixTemplate/ViewMatrixTemplate/471487)
* [[Beitt viðeigandi vinnustellingum og notað réttan hlífðarbúnað og fjallað um vinnuvernd og hvers vegna reglur þar að lútandi eru settar.](https://im.infomentor.is/Assessment/ManageMatrixTemplate/ViewMatrixTemplate/471487)](https://im.infomentor.is/Assessment/ManageMatrixTemplate/ViewMatrixTemplate/471487)Námsþættir:

|  |  |  |  |  |
| --- | --- | --- | --- | --- |
| Tímasetning | Orðaforði | Námsflokkur | Kennsluhættir | Námsmat |
| 27.08 – 29.10  05.11 – 14.01  21.01 – 25.03  01.04 – 03.06  Fjórskipt lotukerfi  Nemandi mætir einu sinni í viku tvær kennslustundir í senn yfir fjórðung vetrar í  um það bil 9 skipti | **Nafnorð**  Hefilbekkur, hefill, laufsög, sagarklauf, þvinga, sandpappír, þjöl, raspur, bor, borvél, töng, nagli, skrúfa, dill, málstokkur, málband, skíðmál, naglbítur, vinkill, brennipenni, hamar, skerstokkur, bakkasög, tifsög, sporjárn, holjárn, kjulla, hringfari, alur / síll, fura, krossviður, spónaplata,…  **Sagnir**  Að saga, að hefla,  að pússa, að þjala,  að raspa, að þvinga,  að hefla, að bora  að negla, að skrúfa,  að mæla, að líma, | **Handverk, hönnun og tækni með umhverfið í huga þar sem reynir á útfærslu og gerð nokkurra verkefna í hönnun og smíði.**  **Verkefni**  Mappa og hugmyndabók  Hugarflugsvinkill (samsetning tveggja viðarborða með frjálsu framhaldi)  „Gestabók“  Veggklukka  Kubbakarl, dýr, haus  Kistill með hefluðu loki  Verkfæri vikunnar (kynning á nokkrum verkfærum)  Frjálst val, leitast er við að koma til móts við óskir og hugmyndir nemenda. | Sýnikennsla,  innlagnir,  hugmyndavinna,  verklegar æfingar,  sköpun,  samvinnunám | * Frammistaða við gerð verkefna * Frammistaða í kennslustundum * Sjálfsmat * Í lok námslotu er frammistaða nemanda metin út frá þeim hæfniviðmiðum sem valin hafa verið fyrir námslotuna * Lykilhæfni er ekki metin sérstaklega en er mikilvæg öllum í samfélagi manna og ber að leggja áherslu á hana samkvæmt Aðalnámskrá grunnskóla. |